Pierre Seghers
Pierre Seghers var en fransk forfatter og forlagsmand. Han udgav i årene 1939-1944 værker af digtervenner engageret i forsvar og modstandskamp, bl.a. Louis Aragon, Elsa Triolet og Paul Éluard.
Fra 1944 redigerede han i en årrække den betydningsfulde serie "Poètes d'aujourd'hui" med monografier og digtudvalg af talrige nutidige franske lyrikere. Han udgav i 1974 en længe forberedt antologi La Résistance et ses poètes med digtere, der havde været aktive i modstandskampen.